laion/Wikipedia-Exotic huggingface dataset:
זואי פרי

זואי פרי (באנגלית: Zoe Perry; נולדה ב-26 בספטמבר 1983) היא שחקנית אמריקאית. היא הופיעה כמרי קופר הצעירה בספין–אוף שלדון הצעיר, תפקיד שאמה, לורי מטקאלף, שיחקה בסדרת המקור המפץ הגדול. פרי שיחקה גם בתפקידים חוזרים בסדרות המשפחה וסקנדל. פרי נולדה בשיקגו לשחקנים לורי מטקאלף וג'ף פרי ב-26 בספטמבר 1983. ההופעה הטלוויזיונית הראשונה שלה הייתה כג'קי בפלאשבקים בסיטקום רוזאן, בו הופיעה גם אמה באותו תפקיד. הוריה, לעומתה, לא רצו שפרי תמשיך במשחק עד שתתבגר בשל החשש מהלחץ שנלווה אליו. בתיכון, פרי טענה שהיא ביישנית מכדי להופיע, והחלה לשחק באוניברסיטת נורת'ווסטרן, כדרך להכיר חברים לאחר המעבר מאוניברסיטת בוסטון. אחרי שסיימה את לימודיה, זואי פרי עברה לניו יורק כדי לחפש עבודה בטלוויזיה, וקיבלה תפקידים קטנים בסדרות כמו חוק וסדר: מדור מיוחד, אך הגעגועים הביתה החזירו אותה לקליפורניה, שם מצאה עבודה בתיאטרון. ב-2013 היא הופיעה בברודוויי במחזה The Other Place לצד אמה. ב-2015 פרי שיחקה לצד אביה וקווין מק'קיד בדרמה זוכת פרס פוליצר שנכתבה על ידי יוג'ין או'ניל, אנה כריסטי. פרי הופיעה בתשעה פרקים במותחן של ABC, המשפחה, בשנת 2016. ב-2017 היא לוהקה לתפקיד חוזר במותחן הפוליטי סקנדל ששודר ב-ABC, ובו כיכב אביה. באותה שנה היא לוהקה לגרסה הצעירה של מרי קופר (אמו של שלדון קופר) בספין אוף של הסיטקום המפץ הגדול. יש לציין שבגרסת המקור, אמה של פרי שיחקה את מרי קופר. למרות קרבתה לתוכנית דרך אמה, זואי פרי קיבלה את התפקיד אחרי אודישן. זואי פרי, ברשת החברתית אקס (טוויטר) זואי פרי, במסד הנתונים הקולנועיים IMDb (באנגלית) The Other Place's Zoe Perry on the 'Surreal' Joy of Co-Starring on Broadway With Her Mom, Laurie Metcalf, Broadway.com (באנגלית) 'Anna Christie' a new stage in Jeff Perry, daughter Zoe's relationship, Los Angeles Times, ‏2015-01-21 (באנגלית אמריקאית) Zoe Perry List of Movies and TV Shows | TVGuide.com, web.archive.org, ‏2017-10-06 Amber Dowling, Amber Dowling, ‘Young Sheldon’: How Zoe Perry Plans to Walk in Her Mother’s Emmy-Nominated Shoes, The Hollywood Reporter, ‏2017-06-22 (באנגלית אמריקאית) Natalie Abrams April 09, 2017 at 10:56 AM EDT, 'The Big Bang Theory' Spinoff Star Zoe Perry on Emulating Her Mom, Laurie Metcalf, EW.com (באנגלית) Sheri Linden, Sheri Linden, ‘No Pay, Nudity’: Film Review, The Hollywood Reporter, ‏2016-11-11 (באנגלית אמריקאית)
וילהלם באלק

קונרד פרידריך אוגוסט היינריך וילהלם באלק (בגרמנית: Konrad Friedrich August Henry William Balck‏; 19 באוקטובר 1858 – 15 ביולי 1924) היה קצין פרוסי שהגיע לדרגת גנרל-לויטננט במהלך מלחמת העולם הראשונה. באלק נולד ב-19 באוקטובר 1858 באוסנבריק, שהשתייכה לממלכת הנובר, והיה בנם של לוטננט קולונל בריטי ג'ורג' פיליפ באלק ואשתו שרלוט לבית ליטגן, בתם של גנרל-מיור קונרד פרידריך ליטגן (1790–1854) ואשתו דורותי שרלוט לאקמאן. ב-15 באפריל 1876, הוא התגייס לצבא הקיסרות הגרמנית, והצטרף כסמל לרגימנט הרגלים ה-78 (מזרח פריזיה) באוסנבריק. בשנת 1898 הוא מונה כמפקד פלוגה ברגימנט הרגלים ה-56 (וסטפאליה ה-7 – "פוגל פון פלקנשטיין"), ובשנת 1899 הוצב במטה הכללי, שם, ב-22 ביולי 1900 הועלה לדרגת מיור. ב-20 ביולי 1904 מונה למפקד הגדוד ה-3 ברגימנט הרגלים ה-19 (פוזן ה-2 – "פון קורבייר"). ב-16 באוקטובר 1906 הועבר לסגל רגימנט הרגלים ה-46 (שלזיה תחתית ה-1 – "גרף קירכבאך") בפוזן, וב-27 בינואר 1907 הועלה לדרגת אוברסט-לויטננט. ב-27 בינואר 1910 הועלה לדרגת אוברסט, וב-1 באפריל 1910 מונה כמפקד רגימנט הרגלים ה-61 (פומרניה ה-8 – "פון דר מרוויץ"). ב-22 במרץ 1913 מונה באלק למפקד חטיבת הרגלים ה-82 בקולמר והועלה לדרגת גנרל-מיור, וב-9 במאי 1914 מונה למפקח ראשי של חיילי טלגרפיה/אותות. יצירתו בת שישה כרכים מ-1903 "Taktik" (באנגלית: "Tactics") תורגמה לאנגלית על ידי וולטר קרוגר ופורסמה בארצות הברית בשני כרכים, "Introduction and Formal Tactics of Infantry in 1911" ו-"Cvalry, Field and Heavy Artillery in Warfare Field" ב-1914. תרגום זה משך את תשומת ליבו של מייג'ור גנרל לאונרד ווד, ראש מטה צבא ארצות הברית, והוא זכה לקריאה נרחבת, וזכה לשבחים מקציני הצבא האמריקני. בשנה הראשונה למלחמת העולם הראשונה, הוא המשיך בתפקידו כמפקח ראשי של חיילי טלגרפיה/אותות. ב-7 בדצמבר 1914 מונה למפקד חטיבת הרגלים ה-99, עימה לחם בחזית המערבית, ואף עוטר בשתי הדרגות של צלב הברזל. הוא נפצע ב-19 בדצמבר 1914 ולאחר שהותו בבית החולים מונה למפקד דיוויזיית הלנדווהר ה-13 ב-19 באוגוסט 1915. ב-5 בספטמבר 1916 מונה למפקד דיוויזיית המילואים ה-51, וב-22 במרץ 1917 הועלה לדרגת גנרל-לויטננט. באותה שנה קיבל את מסדר הכתר מחלקה 2 עם כוכב וחרבות. ב-4 במרץ 1918 מונה באלק למושל האיים הבלטים אסל, טאגה ומון. כהוקרה על פעולותיו כמפקד דיוויזיה במהלך הקרבות בשמפאן ולפני ורדן, עוטר באלק ב-9 במרץ 1918 בעיטור הפור לה מריט ומסדר הנשר האדום דרגה שנייה עם כוכב, עלי אלון וחרבות. לאחר המלחמה פרש באלק מהצבא והתגורר באאוריך, עד מותו ב-15 ביולי 1924. בנו היה גנרל חיל השריון הרמן באלק, שהיה אחד מקציני השריון הגרמני המוצלחים במלחמת העולם השנייה ועוטר בעיטור צלב האבירים של צלב הברזל עם עלי אלון, חרבות ויהלומים. מדיה וקבצים בנושא וילהלם באלק בוויקישיתוף Deutsche Biographie "William Balck". prussianmachine.com. נבדק ב-2021-12-07.
נבחרת קוריאה הצפונית בכדורגל

נבחרת הרפובליקה העממית הדמוקרטית של קוריאה בכדורגל (בקוריאנית: 조선민주주의인민공화국 축구 국가대표팀) המוכרת בכינויה "צ'ולימה" (סוג של סוס אגדי במיתולוגיה הקוריאנית), היא נבחרת הכדורגל הלאומית של קוריאה הצפונית, המייצגת אותה מאז שנת 1964. הדירוג הנוכחי של נבחרת קוריאה הצפונית ברשימת הדירוג של פיפ"א, הוא המקום ה-111 בעולם, נכון ל-19 בספטמבר 2024; הניקוד הוא 1,183.02 – ירידה של נקודה אחת לעומת ניקוד קודם. דירוג השיא 57 נמדד לראשונה בנובמבר 1993, והדירוג הנמוך ביותר 181 נמדד לראשונה באוקטובר 1998. שיאה של הנבחרת היה במונדיאל 1966, שבו ניצחה 0-1 את נבחרת איטליה ובכך העפילה לרבע גמר הטורניר. ברבע הגמר פגשה הנבחרת את פורטוגל, והובילה תחילה 0-3, אך אז הצליחה פורטוגל, בהנהגת אאוזביו שכבש ארבעה שערים, לנצח 3-5 ולעלות שלב. בטורניר זה הפכה קוריאה הצפונית לנבחרת האסיאתית הראשונה שהצליחה לעבור את הסיבוב הראשון בגביע העולם בכדורגל. נבחרת קוריאה הצפונית העפילה גם למונדיאל 2010, לראשונה מאז 1966. הנבחרת פתחה את משחקיה בהפסד מכובד בתוצאה 1-2 לנבחרת ברזיל, אך בהמשך הובסה בתוצאות גבוהות וללא הבקעת שערים על ידי פורטוגל וחוף השנהב, וסיימה את שלב הבתים במקום האחרון, ללא נקודות. משחקי תיקו כוללים גם משחקים שהוכרעו בבעיטות הכרעה משחקי תיקו כוללים גם משחקים שהוכרעו בבעיטות הכרעה 2006 - לא העפילה 2008 - חצי הגמר 2010 - מקום ראשון 2012 - מקום ראשון 2014 - פרשה 2003 - פרשה 2005 - מקום שלישי 2008 - מקום רביעי 2010 עד 2013 - לא העפילה מדיה וקבצים בנושא נבחרת קוריאה הצפונית בכדורגל בוויקישיתוף רועי פרייס‏, אידאולוגיה נגד כדורגל, באתר וואלה, 29 במאי 2010 בן זגגי, פותחים ציר: לצפון קוריאה אין מה להפסיד, באתר nrg‏, 7 ביוני 2010 אסף אבולעפיה, ‏הרודן שנעל את צפון קוריאה בפני העולם במונדיאל, באתר ONE‏, 19 בדצמבר 2011 איתן בקרמן, סיפורה הלא ייאמן של נבחרת הכדורגל הצפון־קוריאנית ב–1966, באתר הארץ, 19 ביוני 2018 דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
נקודת ואראדרו (אנטארקטיקה)

נקודת ואראדרו (באנגלית: Varadero Point) היא לשון יבשה, הבולטת לתוך מפרץ בארקליי, מתוך חופי רוברי, שבחצי האי ביירז, במערב האי ליווינגסטון באיי שטלנד הדרומיים, שבאנטארקטיקה. לשון היבשה מהווה את הקצה המערבי של פתחו של מפרצון באבא טונקה. גבעת ואראדרו (שגובהה 116 מטרים מעל פני הים) מתנשאת מעל נקודת ואראדרו. נקודת ואראדארו ממוקמת 6.46 קילומטרים דרום-מזרחית מנקודת אסקס; נקודת ואראדארו ממוקמת 1.19 קילומטרים מערבית - צפון-מערבית מנקודת וילארד; הנקודה מופתה לראשונה על ידי סוקרים בריטיים בשנת 1968; מיפוי מדויק נעשה על ידי סוקרים ספרדיים בשנת 1992; מיפוי מדויק נוסף נעשה על ידי סוקרים בולגריים בשנת 2005 ובשנת 2009. שמה של הנקודה תיאורי. "ואראדרו" בספרדית משמעו בית סירות. באזור הנקודה קרחונים ימיים "נתקעים" ו"חונים". תצלום לוויין של אזור הנקודה, תוך סימון אתרים נוספים באזור, באתר copernix מידע גאוגרפי והיסטורי
נקודת ואראדרו

האם התכוונתם ל... אנטארקטיקה נקודת ואראדרו (אנטארקטיקה) – לשון יבשה באי ליווינגסטון באיי שטלנד הדרומיים שבאנטארקטיקה הפיליפינים נקודת ואראדרו (הפיליפינים) – לשון יבשה באי לוזון, בפרובינציית מזרח מינדורו במחוז מימארופה שבפיליפינים
מנהטן עילית

מנהטן עילית (באנגלית: Upper Manhattan) הוא האזור הצפוני ביותר של רובע מנהטן בעיר ניו יורק שבארצות הברית. אזור מנהטן עילית נתחם מדרום ברחוב 96, בצפון בסנטרל פארק (רחוב 110), רחוב 125 ורחוב 155. לעיתים רבות נעשה שימוש במונח "Uptown" על מנת להתייחס לאזור מנהטן עילית, למרות שבדרך כלל השימוש במונח נוטה יותר להתייחס לשכונות של ניו יורק שנמצאות צפונית לרחוב 59. לרוב מקובל לכלול את השכונות הבאות באזור מנהטן עילית –⁠ מרבל היל, אינווד, וושינגטון הייטס (כולל פורט ג'ורג', שרמן קריק והדסון הייטס), הארלם (כולל שוגר היל, המילטון הייטס ומנהטנוויל), מזרח הארלם, מורנינגסייד הייטס ועמק מנהטן (באפר וסט סייד). גשר ג'ורג' וושינגטון מחבר את שכונת וושינגטון הייטס אשר באזור מנהטן עילית לפורט לי, ניו ג'רזי אשר נמצאת מעבר לנהר ההדסון. זהו הגשר העמוס ביותר בעולם בו עוברת תעבורת כלי רכב. בדומה לאזורי מגורים אחרים בניו יורק, אזור מנהטן עילית אינו נחשב למרכז תיירות מרכזי בעיר ניו יורק, אם אזור זה כולל מספר אטרקציות תיירותיות בולטות כגון קבר גרנט, תיאטרון אפולו, ארמון יונייטד, הקלויסטרס, מסעדת סילביה, המילטון גראנג', אחוזת מוריס-ג'ומל, מינטונז פליי האוס, מוזיאון הג'אז הלאומי בהארלם ובית דיקמן, יחד עם פארק פורט טריון, רוב פארק ריוורסייד, ריברבנק סטייט פארק, פארק סאקורה ופארקים אחרים. מנהטן תחתית מידטאון מנהטן
דיוויזיית הלנדווהר ה-13 (האימפריה הגרמנית)

דיוויזיית הלנדווהר ה-13 (בגרמנית: 13. Landwehr-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-17 במאי 1915 בחזית המערבית ולחמה שם בקרבות השונים, ובכלל זה מבצע מיכאל, הקרב השלישי על האן וקרב סן-מייל. לאחר תום המלחמה צעדה היחידה חזרה הביתה, שם שוחררה הדיוויזיה לראשונה ולבסוף פורקה בינואר 1919. הרמן היידבורן (9 במאי 1915 – 18 באוגוסט 1915) וילהלם באלק (19 באוגוסט 1915 – 4 בספטמבר 1916) הרמן היידבורן (5 בספטמבר 1916 – 17 במאי 1917) פאול ליבסקינד (18 במאי 1917 – 23 במאי 1917) הרמן רומשטל (23 במאי 1917 – 20 באוגוסט 1917) גאורג פון גייל (20 באוגוסט 1917 – 2 בדצמבר 1918) קורט וילקה (3 בדצמבר 1918 – 16 בינואר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
ג'ק מולהרן

ג'ק מולהרן (באנגלית: Jack Mulhern; נולד ב-15 במאי 1994) הוא שחקן אמריקאי. מולהרן נולד בריי, ניו יורק.(אנ') הוא בנם של קארן ושל השחקן מאט מולהרן. אחיו קונור הוא מלחין. הוא סיים את לימודיו במכללת סקידמור. בשנת 2017 ביצע את הופעתו הראשונה בטלוויזיה בפיילוט לסדרה "המפתחות של משפחת לוק", המבוססת על חוברת הקומיקס באותו השם מאת ג'ו היל (אנ'). הסדרה לא יצאה בפועל בסוף. בשנת 2019 שיחק בתפקיד ראשי בסדרת הטלוויזיה "עולם חדש" שהוקרנה בנטפליקס. באותה שנה הופיע בפרק של סדרת הטלוויזיה "וו טאנג קלאן: סאגה אמריקאית". בשנת 2020 הופיע בתפקיד ראשי בסרט הקולנוע "Odd Man Rush". בשנת 2021 שיחק בסדרת הטלוויזיה "הסודות של איסטאון" מבית HBO. באותה שנה לוהק מולהרן לתפקיד בסדרת הטלוויזיה העתידית "אימפריית הכאב", שהוקרנה בנטפליקס במהלך 2023. בפברואר 2022 לוהק מולהרן לתפקיד בסרטו של ג'ורג' קלוני, "הבחורים בסירה". ג'ק מולהרן, ברשת החברתית אינסטגרם ג'ק מולהרן, במסד הנתונים הקולנועיים IMDb (באנגלית) Romero, Ariana. "We Got The First Interview With "The Society" Sweetheart Jack Mulhern & Grizz Is Just As Soft IRL". www.refinery29.com (באנגלית). נבדק ב-2022-02-06. "'Mare of Easttown's' Suspects, Explained". GQ (באנגלית אמריקאית). 2021-05-27. נבדק ב-2022-02-06. Justin Kroll, Deadline, Deadline, ‏4 בינואר 2022 Nellie Andreeva, Deadline, Deadline, ‏1 בספטמבר 2017 Emily Tannenbaum, Fans Begged Grizz From ‘The Society’ to Get an Instagram...and It Was Worth It, Cosmopolitan, ‏3 באפריל 2019 Shannon Carlin, Every Suspicious & Sympathetic Character In HBO’s Mare of Easttown, So Far, Refinery29, ‏1 במרץ 2021 'Odd Man Rush' movie filmed in Hamilton in 2019 finally on big screen during film festival, Observer-Dispatch, ‏1 ביוני 2021 Erica Gonzales, Keeping Track of the Massive Mare of Easttown Cast, Harper's BAZAAR, ‏באפריל 2021 Rosy Cordero, Deadline, Deadline, ‏1 בספטמבר 2021
Holley

Holley היא חברה אמריקאית המייצרת אביזרים שונים לתעשיית הרכב. מטה החברה ממוקם בקנטקי. בברדפורד שבפנסילבניה אחים הולי בנו מכונית תלת-אופן שהייתה יכולה להגיע למהירות של כ-50 קמ"ש. תוך זמן קצר הם הקימו Holley Motor Company ומכונית ראשונה יצאה מפס הייצור בשנת 1902. בשנת 1901 אחים הולי ביקרו בפריז וחזרו משם עם אישור להתחיל בייצור מאיידים שפותחו בצרפת. החברה מציינת שנת 1903 כשנת יסוד שלה מכיוון שבשנה זו היא החלה לייצר באופן סדרתי מאיידים לחברת פורד. תוך זמן קצר הייצור עבר לדטרויט והמוצר העיקרי היה מאיידים לפורד. בשנת 1913 ג'ורג' הולי נסעה לסיור במפעילם בגרמניה. באותה תקופה מאיידים של הולי היו מותקנים בחלק משמעותי של מכוניות המיוצרות בארצות הברית. בשנת 1925 החברה קיבלה מדליה של "מכון פרנקלין" על פיתוחים שלה. ג'ורג' הולי, ממייסדי החברה נכנס להנהלה של מספר חברות אמריקאיות בתחום הרכב והתעופה. בשנת 1952 הוחלט להעביר את מפעל הייצור העיקרי של החברה לקנטקי. בשנת 1968 בעלות על החברה עברה ממשפחת הולי ל-Coltec Industries. בשנות ה-80 החברה נכנסה לתחום ייצור מערכות הזרקת דלק. במהלך שנות ה-90 של המאה ה-20 נסגרו מספר מפעלים והייצור התרכז במפעל בקנטקי. בשנת 1999 Coltec Industries מכרה את "הולי" תמורת 100 מיליון $. החל מאותה תקופה הוחלט על הרחבת פעילות החברה לאפיקים נוספים בתחום תעשיית הרכב. במסגרת זו נרכשו מספר חברות שמייצרות חלקים שונים לתעשיית הרכב. בשנת 2000 הוקם מרכז ייצור חדש במיסיסיפי במטרה לרכז בו פסי ייצור מ-5 מפעלים ברחבי ארצות הברית, קנדה ומקסיקו. במקביל החברה המשיכה בהתרחבות ורכישת חברות מייצרות חלקים שונים למכוניות לרבות חברת Halibrand ונוספות. בשנת 2008 החברה הכריזה על פשיטת רגל. היא נרכשה על ידי קרן השקעות והמשיכה בפעילותה. כיום היא נמצאת בבעלות Sentinel Capital Partners שריכזה תחת החברה כל פעילותה בתחום תעשיית הרכב. בשנת 2021 החברה הפכה לחברה ציבורית הנסכרת בבורסה לניירות ערך בניו יורק מדיה וקבצים בנושא Holley בוויקישיתוף אתר האינטרנט הרשמי של Holley (באנגלית) היסטוריה של החברה https://www.sec.gov/Archives/edgar/data/1822928/000121390021015000/ea137482ex99-1_empower.htm
דיוויזיית המילואים ה-51 (האימפריה הגרמנית)

דיוויזיית המילואים ה-51 (בגרמנית: 51. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-23 באוגוסט 1914, זמן קצר לאחר פרוץ מלחמת העולם הראשונה, והיא לחמה בחזית המערבית, כחלק מקורפוס המילואים ה-26 במסגרת הארמייה הרביעית. הדיוויזיה נטלה חלק בקרב איפר הראשון, ובשנת 1915 נטלה חלק בקרב איפר השני ולאחר מכן נותרה בפלנדריה. בספטמבר 1916 הועברה הדיוויזיה לאזור הסום, שם נטלה חלק בקרב על הסום. במאי 1917 הדיוויזיה הועברה לאזור שמפאן, שם לחמה במהלך הקרב השני על האן, ולאחר מכן לחמה באזור ורדן. במרץ 1918 לחמה הדיוויזיה במבצע מיכאל, ובקיץ 1918 היא לחמה בקרב השני על המארן, ולאחר מכן במתקפת מז-ארגון עד סוף המלחמה. לאחר המלחמה חזרה הדיוויזיה לגרמניה, שם פורקה ב-10 בינואר 1919. פרדיננד וינקר פון דנקנשווייל (23 באוגוסט 1914 – 13 בנובמבר 1914) פרידריך פון קלייסט (14 בנובמבר 1914 – 21 באפריל 1916) פליקס לנגר (22 באפריל 1916 – 19 באוגוסט 1916) הרמן היידבורן (20 באוגוסט 1916 – 4 בספטמבר 1916) וילהלם באלק (5 בספטמבר 1916 – 4 במרץ 1918) אלברט פריטש (5 במרץ 1918 – 20 במרץ 1918) גוסטב פון פרסטר (21 במרץ 1918 – 26 ביולי 1918) אוואלד פון קלייסט (27 ביולי 1918 – 29 באוקטובר 1918) קונרד וולף (30 באוקטובר 1918 – 10 בינואר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
אלכס פיצאלן

אלכס פיצאלן (באנגלית: Alex Fitzalan נולד: ב-26 באפריל 1996) הוא שחקן אוסטרלי. פיצאלן נולד בבריזבן, קווינסלנד, אוסטרליה. תפקידו הראשון של פיצאלן היה בסרט הקצר "I Miss You". באותה שנה הופיע בפרק בסדרת הטלוויזיה ההיסטורית "Yesterday Is History". בשנת 2016 הופיע בכמה סרטים קצרים. שנה לאחר מכן הופיע בסדרת הטלוויזיה "Life Series", בסרטי הטלוויזיה "The Get" ו-"Crash & Burn". בשנת 2018 שיחק בסרט הקולנוע "סלנדרמן". בשנת 2019 שיחק בתפקיד ראשי בסדרת הטלוויזיה "עולם חדש". בשנת 2020 שיחק בסדרת הטלוויזיה "50 States of Fright" לצד אייסה באטרפילד. בשנת 2021 לוהק לתפקיד בסרט הקולנוע העתידי "שבלייה" המבוסס על חייו של המלחין שבלייה דה סנט ג'ורג', יליד גואדלופ. הסרט יצא לאקרנים ב-21 באפריל 2023. בשנת 2022 החל לשחק בסדרת הטלוויזיה "הפראיות". אלכס פיצאלן, במסד הנתונים הקולנועיים IMDb (באנגלית) Author, Alex Fitzalan Bio, Age, Wiki, Height, Profile, Girlfriend, Nationality & Fast Facts, Profilesio, ‏2019-05-28 (באנגלית אמריקאית) I Miss You | Short Film, סרטון בערוץ "The Beyond Project", באתר יוטיוב (אורך: 06:42) Susannah Guthrie, The Society Netflix Cast: Where You've Seen Them Before | ELLE Australia, ‏4 באפריל 2019 Marco Vito Oddo, The Wilds Season 2 Release Date Revealed on Prime Video, Collider, ‏2 בינואר 2022 Avery Thompson, Hollywood Life, Hollywood Life, ‏3 באוקטובר 2020 Devon Forward, Why Seth from The Wilds looks so familiar, Looper, ‏בינואר 2022https://www.looper.com/766197/why-seth-from-the-wilds-looks-so-familiar/ Matt Donnelly, Variety, Variety, ‏5 ביולי 2021 Alexandra Del Rosario, Deadline, Deadline, ‏1 באפריל 2021
פאביו קרבאליו

פאביו ליאנדרו פרייטאס גוביה קראבליו (בפורטוגזית: Fábio Leandro Freitas Gouveia Carvalho; נולד ב-30 באוגוסט 2002) הוא כדורגלן פורטוגלי המשחק בעמדת הקשר או הקיצוני בקבוצת ברנטפורד מהפרמיירליג. קראבליו נולד בטורס ודראס, במחוז ליסבון שבפורטוגל. הוא שיחק באקדמיה של בנפיקה ליסבון לפני שעבר עם משפחתו ללונדון ב-2013. הוא שיחק בבלחאם לפני שהוחתם על-ידי פולהאם ב-2015. במאי 2020 חתם קראבליו על החוזה הראשון שלו עם פולהאם, כשחתם במועדון לשנתיים. ב-23 בספטמבר, ערך את הופעת הבכורה שלו בקבוצה הראשונה כמחליף בניצחון 0–2 בגביע הליגה על שפילד ונסדיי. ב-15 במאי 2021, כבש את שערו הראשון בהפסד 1–3 לסאות'המפטון. קראבליו פתח בצורה מרשימה את עונת 2021/2022 בצ'מפיונשיפ, כשהבקיע שלושה שערים בחמשת המשחקים הראשונים של העונה. כתוצאה מכך זכה קראבליו בתואר שחקן החודש הצעיר של הליגה לחודש אוגוסט. בסך הכל סיים את העונה עם 11 שערים ב-40 הופעות ליגה וסייע לקבוצה לעלות לפרמייר ליג. בקיץ 2022 חתם בליברפול תמורת 7.7 מיליון אירו. ב-30 ביולי 2022 ערך הופעת בכורה בקבוצה בניצחון 1–3 על מנצ'סטר סיטי במשחק מגן הקהילה. שבוע לאחר מכן ערך הופעת בכורה בפרמייר ליג, בתיקו 2-2 נגד פולהאם. ב-27 באוגוסט 2022 כבש שער בכורה בפרמייר ליג, בניצחון ליברפול 9-0 על בורנמות'. ב-30 ביוני 2023 הושאל לר.ב. לייפציג. ב-10 בינואר 2024 הושאל להאל סיטי. ב-12 באוגוסט 2024, קרבאליו הצטרף לברנטפורד בחוזה לחמש שנים, עם אופציה לשנה נוספת קראבליו ייצג את נבחרות אנגליה עד גיל 18. הוא זומן לנבחרת עד גיל 21 של פורטוגל ב-17 במרץ 2022, לפני משחקי מוקדמות אליפות אירופה מול איסלנד ויוון. ליברפול מגן הקהילה: 2022 הסופר קאפ הגרמני: 2023 מדיה וקבצים בנושא פאביו קרבאליו בוויקישיתוף פאביו קרבאליו, ברשת החברתית אינסטגרם פאביו קרבאליו, באתר Transfermarkt פאביו קרבאליו, באתר Soccerway פאביו קרבאליו, באתר BDFutbol פאביו קרבאליו, באתר WorldFootball.net פאביו קרבאליו, באתר FootballDatabase.eu פאביו קרבאליו, באתר ESPN Mariana Fernandes, Fábio Carvalho, o miúdo português capitão de Inglaterra que está a dar nas vistas no Fulham, Observador (ב־European Portuguese) Fabio Carvalho to Liverpool: Fulham's rising star long destined for the top, Sky Sports (באנגלית) Fulham FC, Fabio Carvalho Goes Pro, Fulham FC Fabio Carvalho named EFL’s Young Player of the Month for August, www.efl.com (באנגלית בריטית) "Liverpool sign teenage Fulham forward Carvalho". BBC Sport (באנגלית בריטית). נבדק ב-2022-07-03. רשמי: פאביו קראבליו חתם בברנטפורד, באתר Ballerz | פלטפורמת הכדורגל של ישראל, ‏2024-08-12
סאטו

האם התכוונתם ל... אייסאקו סאטו (1901–1975) – היה פוליטיקאי יפני וראש ממשלת יפן ה-39 יוקה סאטו (ילידת 1973) – מחליקה אמנותית על הקרח יפנית ריוג'י סאטו (יליד 1977) – שופט כדורגל יפני רומיין סאטו (יליד 1981) – כדורסלן מרכז-אפריקאי סטו (פירושונים)
Z (פירושונים)

האם התכוונתם ל... Z – האות העשרים ושש והאחרונה באלפבית הלטיני, הצליל שלה מקביל לצליל של האות העברית ז' Z (סרט) – מותחן פוליטי דובר צרפתית מ-1969 של הבמאי היווני קוסטה גברס Z (סמל צבאי) – אחד מהסמלים המצוירים על כלי רכב צבאיים של הכוחות המזוינים הרוסיים המעורבים בפלישה הרוסית לאוקראינה z/OS – מערכת הפעלה למחשבי מיינפריים, המפותחת על ידי חברת IBM זד
זד

האם התכוונתם ל... זד – בלשון המקרא: רשע, עושה רע Z – האות העשרים ושש והאחרונה באלפבית הלטיני, הצליל שלה מקביל לצליל של האות העברית ז' זד (מוזיקאי) – מוזיקאי, מפיק מוזיקלי ודי ג'יי רוסי-גרמני יהודי איי זד – ארכיפלג קטן של איים, באיי שטלנד הדרומיים, שבבאנטארקטיקה Z (פירושונים)
אריה רוזנפלד

הרב אריה לייב רוזנפלד (נולד בי' בטבת ה'תש"י, 30 בדצמבר 1949) הוא האדמו"ר מפינסק-קרלין. נולד בירושלים לרבי אהרן רוזנפלד, מחשובי חסידי קרלין ולימים האדמו"ר מפינסק קרלין, וליוכבד. התייתם מאמו בגיל צעיר ועבר להתגורר באנטוורפן יחד עם משפחתו, שם למד בתלמוד תורה של חסידות בעלזא. בבחרותו למד בישיבת שם עולם של חסידות אמשינוב, שם למד גם אצל הרב שמואל אוירבך. היה חסיד של רבי משה מרדכי בידרמן מלעלוב, ששימש גם כאדמו"ר לחלק מחסידי קרלין. לאחר פטירת רבי משה מרדכי מלעלוב נבחר אביו לכהן כאדמו"רות על ידי חלק מהחסידים, פלג שכונה "חסידות פינסק קרלין". לאחר פטירת אביו בכ"ח בניסן ה'תשס"א מונה לאדמו"ר. הוא מנהיג את מרכז החסידות בירושלים כאשר מלבד מרכז החסידות בירושלים קיימות קהילות גם בבני ברק, ביתר עילית, בית שמש ומודיעין עילית (אחוזת ברכפלד). ישיבה קטנה "דרכי משה" בביתר עילית, וישיבה גדולה בבני ברק (נפתחה בשנת תשפ"ג). על קהילתו נמנים כ-700 משפחות. בנו הרב ברוך, רב הקהילה במודיעין עילית, חתן הרב יהודה יחיאל שיינפלד האדמו"ר מטולטשווא חתנו הרב ראובן קלפהולץ, ראש הישיבה קטנה של החסידות חתנו הרב יחזקאל שרגא רוזנבוים, מכהן כאדמו"ר מקרעטשניף טערבישאן בבית שמש חתנו משה טייטלבוים, בן הרב יוסף דוד טייטלבוים, האדמו"ר מסאסוב. חתנו איתמר רוזנבוים, בן הרב יהודה רוזנבוים, האדמו"ר מלינסק. האדמו"ר מפינסק קרלין, JDN הערך "הרב אריה רוזנפלד", באתר המכלול פינסק קרלין, באתר עולם התורה שלמה ניימאן, אשרי ילדותינו: די קינדער יארן פון אונזערע רבי'ס, קינדער שריפט 235, סוכות תשפ"ד, עמ' 64 (ביידיש) האד' מפינסק קארלין וועט פראווען שבת אין נייע ישיבה גדולה אין שטאט בני ברק, באתר בחצרות הקודש, י"ד אלול תשפ"ג. (ביידיש) Marcin Wodziński,‏ Historical Atlas of Hasidism, הוצאת אוניברסיטת פרינסטון, 2018. עמ' 204. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
ליסה סטול

ליסה סטול (בגרמנית שווייצרית: Lisa Stoll; נולדה ב-13 באפריל 1996) היא נגנית קרן אלפים שווייצרית מווילכינגן שבקנטון שפהאוזן. סטול החלה לנגן על חלילית בגיל שש ושנתיים לאחר מכן בקורנית. לאחר שרכשה ניסיון מסוים בניגון כלי נשיפה, עברה בגיל עשר סטול לנגן על קרן האלפים המורכבת יותר מבחינה מוזיקלית. בספטמבר 2007, השתתפה סטול לראשונה בתחרות סולנים והרכבים של שווייץ המזרחית בזירנאך, שם זכתה במקום הראשון בקטגוריית כלי נשיפה ממתכת עם הקורנית. ב-2008 היא הייתה המשתתפת הצעירה ביותר באותה תחרות, שוב עם הקורית, והגיעה למקום החמישי. באפריל 2008, העפילה סטול עם קרן האלפים לגמר הארצי של תחרות המוזיקאים הצעירים של שווייץ ה-15 אך לא זכתה. היא אף השתתפה בגמר הארצי של פסטיבל היודל בשווייץ ביוני של אותה שנה והייתה אחת מחמשת הזוכים. בכך היא ושאר הזוכים קיבלו הזדמנות להפיק דיסק משותף בהובלתו של המוזיקאי השווייצרי אלכס אויגסטר. סטול זכתה בפרס חבר השופטים על שיר משלה בגמר תחרות היודל והמוזיקאים הצעירים של שווייץ, שהתקיימה ב-30 באוגוסט 2008 בפריבור. הפריצה הגדולה של סטול הגיעה בפברואר 2009 עם הופעתה בתוכנית המוזיקה העממית של הטלוויזיה השווייצרית "!Hopp de Bäse". כמעט שבועיים לאחר מכן, סטול הופיעה בשנית בטלוויזיה השווייצרית בתוכנית האירוח של קורט אישבאכר. בנוסף להופעות במה רבות, הופיעה סטול בטלוויזיה ברמה הלאומית והבינלאומית, כולל מופע נוסף ב-"!Hopp de Bäse" ובתוכנית המיוחדת "Menschen 09" וכן ב-Benissimo ו-Musikantenstadl. בספטמבר 2009, לאחר שסטול העפילה לגמר בתחרות הכישרונות הצעירים Musikantenstadl, היא זכתה גם בתחרויות "Stadlstern" ו-Silvesterstadl בדצמבר אותה שנה עם השיר "ריקוד הפרות" (Tanz der Kühe) (בהלחנת קרלו ברונר). באותו חודש יצא אלבום הבכורה שלה "Alphorn-Liebe", שנכנס לאחר מכן גם למצעד השווייצרי. Alphorn-Liebe (2009), מקום 42 במצעד השווייצרי. Alphornflirt (2011) Vo Berg und Tal (2013) (עם הצמד המוזיקלי "Florian & Seppli") Alphorn Perlen (2015), מקום 78 במצעד השווייצרי. Urchig (2015) Gipfelstürmer (2018) Spirit of Love (2022), מקום שמיני במצעד השווייצרי. אתר האינטרנט הרשמי של ליסה סטול (בגרמנית) ליסה סטול, ברשת החברתית פייסבוק ליסה סטול, ברשת החברתית אינסטגרם ליסה סטול, באתר סאונדקלאוד (באנגלית) ליסה סטול, באתר MusicBrainz (באנגלית) ליסה סטול, ב-SoundCloud RANGLISTE. (בגרמנית) ליסה סטול, במצעד השווייצרי.